**OŠ ,,Miša Živanović’’ Srednjevo**

**Plan funkcionisanja škole u vanrednim uslovima**

Obaveštavaju se nastavnici, učitelji, roditelji učenika i učenici da će zbog proglašenog vanrednog stanja obrazovno-vaspitni rad biti realizovan učenjem na daljinu od 17.03.2020. (utorak).

Nastavnci i učitelji su u obavezi da HITNO stupe u kontakt sa roditeljima učenika i u najkraćem roku utvrde sa kakvim resursima raspolažu, po pitanju učenja na daljinu. Iste informacije dostaviti školi u što kraćem roku.

Ministarstvo prosvete, nauke i tehnološkog razvoja je zamislilo da se učenje na daljinu realizuje emitovanjem nastave na RTS 3. Svakodnevno, počevši od 8 sati, tokom 6 dana u nedelji, biće emitovani obrazovni sadržaji za učenike osnovne škole. Raspored časova koji će bii emitovani biće dostupan na sajtu Ministarstva dan pre emitovanja (pristup kroz link [www.rasporednastave.gov.rs](http://www.rasporednastave.gov.rs)). U ovom trenutku sajt nije dostupan, ali će u toku popodneva sigurno biti dostupan i učenici i nastavnici se tim putem mogu informisati o rasporedu nastave za sutra. Link će biti dostupan i na sajtu škole.

Za učenike od I-VII razreda, emitovaće se obrazovni sadržaji u blokovima od po dva časa dnevno, a za učenike VIII razreda u blokovima od po tri časa dnevno, od kojih će dva biti srpski i matematika, a treći jedan od predmeta koji se polažu na završnom ispitu.

Nastavnici i učitelji koji imaju učenike po prilagođenom programu ili po IOP1 , IOP 2 ili IOP3 potrebno je da pripreme posebne materijale za učenje i da ih učine dostupnim tim učenicima u dogovoru sa roditeljima. Raspored časova koji će biti emitovan na RTS 3 biće istaknut na ulazu škole, tako da će da bude dostupan i onim učenicima koji u kući nemaju internet.

Odeljenjske starešine će biti u obavezi da raspored časova prosleđuju učenicima sms porukama ili viber porukama. Svi emitovani časovi biće dostupni na platformi RTS planeta gde će moći da se naknadno više puta pregledaju, istog ili narednih dana. Nastavnici će biti u obavezi da pruže učenicima i roditeljima svu potrebnu podršku za pristup ovoj platformi. Sve odeljenjske starešine koje u svom odeljenju imaju učenike u čijim porodicama nema internet veze, dužni su da ih o svim aktivnostima pop pitanju nastave na daljinu uključujući i raspored časova, obaveste drugim vidovima komunikacije.

Nastavnici su u obavezi da u saradnji sa odeljenjskim starešinama ostvare komunikaciju sa svim učenicima i njihovim roditeljima i da im daju dodatna uputstva za učenje emitovanih sadržaja. Naročito takva uputstva će biti potrebna za predmete koji neće biti zastupljeni prema programu kanala RTS 3, kao što su muzička i likovna kultura, fizičko i zdravstveno vaspitanje, strani jezici, tehnika i tehnologija i informatika. Na zavaničnoj internet stranici Ministarstva prosvete u toku dana će biti postavljena sva uputstva i obaveštenja kao i datumi u vezi sa početkom funkcionisanja nastave na daljinu. Nastavnici će moći i među sobom da razmenjuju sadržaje i iskustva prilikom realizacije nastave na daljinu.

Nastavnici i učitelji su u obavezi da u toku dana dostave školi izrađen nedeljni operativni plan sa ključnim aktivnostima u ostvarivanju obrazovno vaspitnog rada. Cilj ovog planiranja je da se što veći broj učenika uključi u razne vidove učenja i da to učenje bude koordinisano od strane nastavnika. Nastavnici su takođe u obavezi da prate dnevnu opterećenost učenika,a odeljenjske starešine na osnovu uvida u nedeljne planove mogu da utiču na izmene ukoliko se proceni da su učenici previše opterećeni.

Nastavnici su u obavezi da beleže podatke o napredovanju učenika do kojih treba da dođu kroz različite vrste razmena kao što su: domaći zadaci, strukturirana vežbanja i provere, eseji, projekti, prezentacije, crteži i drugo. Svoje produkte rada i domaće zadatke učenici mogu dostavljati nastavnicima putem mejla, slika, fajlova, društvenih mreža ili već kako se dogovore.

Za evidenciju obrazovno vaspitnih aktivnosti zaduženi su nastavnici. Itovremeno su u obavezi da u Es dnevnik evidentraju sve emitovane tv časove, kao i druge nastavne jedninice koje su realizovne putem drugih vidova komunikacije. Oblik komunikacije sa učenicima i kanal komunikacije biće u **funkciji verifikovanja realizovane nastave**.

Prilikom dnevnog praćenja opterećenosti učenika potrebno je pratiti i nivo motivacije za učenje, koje se postiže kroz oblike formativnog praćenja (javne pohvale, upotreba emotikona i usmena obaveštenja o napredovanju), a po normalizovanju uslova i povratku u učionice, sve kvalitativne formativne ocene biće iskorišćene za sumativno ocenjivanje za kraj nastavne godine.

Za sve dodatne informaciju i svaku vrstu pomoći prilikom realizacije učenja na daljinu, svim nastavnicima i učiteljima, pa i roditeljima biće na raspolaganju stručna služba u školi.

Na sastanku Kriznog štaba opštine Veliko Gradište doneta je mera da svi radnici škole, nastavno i nenastavno osoblje, budu dostupni i na raspolaganju državnim organima i ustanovama dok traje vanredno stanje.

Direktor škole

s.r. Dejan Rajković